ടോക്കിയോ ഒളിമ്ബിക്സ് 2021: ജിംനാസ്റ്റിക്സ് സൂപ്പര് താരം സിമോണ് ബൈല്സ് ഫൈനലില് നിന്ന് പിന്മാറി ടോക്കിയോ: ജിംനാസ്റ്റിക്സ് സൂപ്പര് താരം സിമോണ് ബൈല്സ് രണ്ടു ഒളിമ്ബിക്സ് ഫൈനലുകളില് നിന്നുകൂടി പിന്മാറി. വാള്ട്ടിലും അണ്ഈവന് ബാര്സിലും മത്സരിക്കില്ലെന്ന് താരം അറിയിച്ചതായി യു എസ് എ ജിംനാസ്റ്റിക്സ് അറിയിച്ചു. ഇനി നടക്കാനിരിക്കുന്ന ഫ്ലോര് എക്സര്സൈസ് ഫൈനലിലും താരം മത്സരിക്കുമോ എന്ന കാര്യം വ്യക്തമല്ലെന്നും അധികൃതര് അറിയിച്ചു. നേരത്തെ വ്യാഴാഴ്ച നടന്ന വനിതകളുടെ ഓള്എറൗണ്ട് ഫൈനലില് നിന്നും താരം പിന്മാറിയിരുന്നു. ആരോഗ്യ പ്രശ്നങ്ങളെത്തുടര്ന്ന് ബൈല്സിന്റെ പിന്മാറ്റമെന്നാണ് സൂചന. ഇതോടെ, ആര്ട്ടിസ്റ്റിക് ജിംനാസ്റ്റിക്സ് ഫൈനലില് അമേരിക്കയ്ക്ക് വന് തിരിച്ചടിയാണ് ഉണ്ടായിരിക്കുന്നതാണ്. 2016ലെ റിയോ ഒളിമ്ബിക്സില് നാലു സ്വര്ണവും ഒരു വെങ്കലവും നേടിയ താരമാണ് ബൈല്സ്. ഇത്തവണ വ്യക്തിഗത ഇനങ്ങളില് ഏഴെണ്ണത്തിലും ബൈല്സ് ഫൈനലില് എത്തിയിരുന്നു. പ്രതീക്ഷകളുടെ ഭാരം തന്റെ ചുമലുകളിലുണ്ടെന്ന് ബൈല്സ് ഇന്സ്റ്റാഗ്രാമില് കുറിച്ചിരുന്നു. ചിലപ്പോള് ഇത് താങ്ങാവുന്നതിലും അപ്പുറമാണെന്നും ഒളിമ്ബിക്സ് എന്നാല് തമാശയല്ലെന്നും ബൈല്സ് കുറിച്ചു.